หุ้น-ทองเฮ!รอมนีย์ชนะ
จับตาเสียง2สภาห่วงนโยบายชักช้าหวั่นสหรัฐเกรดลด
6 พ.ย. 2555

จับตาเสียง2สภาห่วงนโยบายชักช้าหวั่นสหรัฐเกรดลด
ตลาดทุนทั่วโลกจับตาผลเลือกตั้งสหรัฐ คาดหาก โอบามา ชนะ หุ้นดิ่ง 510% รอมนีย์ ชนะหุ้นวิ่งแรง
นายวิศิษฐ์ องค์พิพัฒนกุล กรรมการผู้จัดการ บริษัทหลักทรัพย์ (บล.) ทรีนีตี้ เปิดเผยว่า ตลาดทุนทั่วโลกต่างจับตามองผลการเลือกตั้งประธานาธิบดีสหรัฐอย่างใกล้ชิด ซึ่งครั้งนี้ประเด็นสำคัญไม่ได้เกิดเฉพาะในส่วนของบุคคลที่จะเข้ามาเป็นประธานาธิบดีเท่านั้น แต่จำนวนเสียงข้างมากของสมาชิกในวุฒิสภา (สว.) และสมาชิกรัฐสภา (สส.) ก็มีความสำคัญมาก เพราะรัฐสภาผสมอาจทำให้การเจรจาเกี่ยวกับนโยบายด้านต่างๆ เกิดยาก
ขณะนี้มี 4 แนวทางที่จะสามารถเกิดขึ้นได้ คือ 1.นายบารัก โอบามา ประธานาธิบดีคนปัจจุบันจากพรรคเดโมแครตชนะ แต่สภาสูงเป็นของพรรคเดโมแครต และสภาล่างเป็นของพรรครีพับลิกัน ซึ่งมีโอกาสเกิด 35% และถ้าหากเป็นอย่างนี้ นักลงทุนจะกลัวความเสี่ยง และจะกดดันให้หุ้นปรับตัวลดลง 510% เพราะการขยายเพดานหนี้จะใช้เวลานาน และสหรัฐจะกลับไปเก็บภาษีกำไรจากการซื้อขายหุ้นรวมถึงเงินปันผลด้วย ทำให้เงินโยกไปลงทุนในสินทรัพย์ที่มีความปลอดภัย เช่น เงินเหรียญสหรัฐ พันธบัตร รวมถึงทองคำ และมีความเสี่ยงที่สหรัฐอาจจะถูกลดอันดับเครดิตลงได้
2.นายโอมาบา ชนะและครองเสียงข้างมากทั้งในสภาล่างและสภาสูง ซึ่งมีโอกาสเกิด 15% ซึ่งนักลงทุนจะกลัวความเสี่ยงเพิ่มสูงกว่ากรณีแรก และหุ้นจะลงหนักประมาณ 1015% เนื่องจากสหรัฐขยายเพดานหนี้นาน จนเสี่ยงจะถูกปรับลดอันดับเครดิต และทำให้ราคาทองคำพุ่งขึ้นแรงมาก 
3.นายมิตต์ รอมนีย์ จากพรรครีพับลิกันชนะ สภาสูงเป็นของพรรคเดโมเครต สภาล่างเป็นของพรรครีพับลิกัน ซึ่งมีโอกาสเกิดขึ้นได้ 30% นักลงทุนจะชอบโอกาสที่หุ้นพุ่ง 510% เพราะมีโอกาสที่จะต่อมาตรการภาษีที่จะหมดอายุ ค่าเงินเหรียญสหรัฐจะอ่อนตัว และ 4.นายรอมนีย์ชนะ และสภาสูงและสภาล่างเป็นของพรรครีพับลิกันทั้งหมด ซึ่งมีโอกาสเกิดขึ้น 20% มีโอกาสที่หุ้นจะพุ่งเกินกว่า 10% ราคาทองคำก็จะให้ผลตอบแทนที่ดี เพราะการปรับปรุงมาตรการทางภาษีจะเกิดขึ้น 
นายไพบูลย์ นลินทรางกูร ประธานเจ้าหน้าที่บริหาร บล.ทิสโก้ กล่าวว่า ไม่ว่าใครจะได้เป็นประธานาธิบดีคนใหม่ของสหรัฐ ก็ไม่น่าส่งผลบวกหรือลบกับตลาดหุ้นไทย เพราะทั้งสองฝ่ายต้องแก้ปัญหาหน้าผาทางการคลัง ที่ต้องลดค่าใช้จ่ายภาครัฐให้ได้ เพื่อให้เศรษฐกิจสหรัฐกลับไปสู่ภาวะที่ถดถอย 
“ตลาดหุ้นเอเชียรวมถึงไทยจะยังดีอยู่ภายใน 2 ปีนี้ ส่วนราคาทองคำก็จะปรับขึ้นได้ต่อ ตราบใดที่ดอกเบี้ยยังอยู่ในระดับต่ำ” นายไพบูลย์ กล่าว
นางภัทธีรา ดิลกรุ่งธีระภพ ประธานเจ้าหน้าที่บริหาร บล.ดีบีเอส วิคเคอร์ส (ประเทศไทย) กล่าวว่า ต้องจับตาอย่างใกล้ชิด เพราะหากนายโอบามาชนะการเลือกตั้ง ก็จะเห็นความต่อเนื่องในนโยบายหลักๆ ตลาดหุ้นก็จะไม่ได้รับผลกระทบมาก แต่หากนายรอมนีย์ชนะ รัฐบาลก็อาจจะปรับแผนเศรษฐกิจ รวมถึงนโยบายการเงินการคลัง เพราะมองถึงว่าอาจมีการเปลี่ยนตัวนายเบน เบอร์แนนคี ผู้ว่าการธนาคารกลางสหรัฐ (เฟด)